E-keñver ar vevoniezh :  Renket eo an Den e spesad Homo sapiens (e latin Den a oar traou) hag ur primat hag un draoudroadeg eo. Aparchañtañ a ra ouzh dreistfamilh Hominided gant an holl varmouzed : chimpañzeoù, gorilhed, orang-outanged ha gibboned.  An denennoù a zo ur cherzhed sonn ganto hag e lez dieub an izili a-us evit daouarnañ an traoù ha ganto eo ivez un empenn diorroet-tre a ro dezho ar varregezh evit ar preder difetis, ar chomz, al lavar hag an imbroud-spered. Meur a ouizeien a gred eo deuet seurt emdroad an Den diwar ezhomm redek war hir tennadoù. Ha neus nemet un nebeud a loened a zo gouest dober evel-se. E-keñver ar spered :  Perzhioù disheñvel an eil diouzh ar re all a zo gant spered an Den. Reiñ a ra dezhañ ur chundu kemplez hag ennañ al lavar. Kuriusted hag arsellerezh a zo lakaet alies evel abeg an emskiant hag hini al liammoù etre ar spered hag ar chorf.  Evit studiañ mont-en-dro ar spered eo bet savet kelennoù ar bredoniezh, ar bredvezegiezh hag ar bredelfennerezh.  E kredennoù a gaver er relijionoù e vez pouezet war meizad an ene evel perzh dibar ar vevenn denel ha war ezhomm azeuliñ un doue pe meur a zoue pe teuzioù|deuzioù.  Ar brederouriezh eo he fal klask kompren pep a veizad o tennañ dar spered denel e pep keñver.  Leun eo an arzoù, ar sonerezh hag al lennegezh eus oberennoù o fal dezho eztaoliñ ar meizadoù-se hag ar santimantoù.